Document ID: 32005R1986

KOMISIJAS REGULA (EK) Nr. 1986/2005
(2005. gada 6. decembris),
ar ko atver tarifu kvotas, kas piemērojamas dažu pārstrādātu Rumānijas izcelsmes lauksaimniecības produktu ievešanai Kopienā, un ar ko atceļ Regulu (EK) Nr. 2244/2004
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm (1), un jo īpaši tās 7. panta 2. punktu,
ņemot vērā Padomes 1998. gada 5. oktobra Lēmumu 98/626/EK par protokola noslēgšanu, ar ko tirdzniecības aspektus Eiropas nolīgumā starp Eiropas Kopienām un to dalībvalstīm, no vienas puses, un Rumāniju, no otras puses, pielāgo, lai ņemtu vērā Austrijas Republikas, Somijas Republikas un Zviedrijas Karalistes pievienošanos Eiropas Savienībai, kā arī Urugvajas kārtas lauksaimniecības sarunu iznākumus, iekļaujot pastāvošā preferenču režīma uzlabojumus (2), un jo īpaši tā 2. panta 1. punktu, tā kā:
tā kā:
(1)
Saskaņā ar 3. protokolu Eiropas nolīgumam starp Eiropas Kopienām un Rumāniju, kas apstiprināts ar Padomes un Komisijas 1994. gada 19. decembra Lēmumu 94/907/EK, EOTK, Euratom par Eiropas nolīguma noslēgšanu, ar ko izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses (3), ir noteikts tirdzniecības režīms, ko piemēro attiecībā uz tajā uzskaitītajiem pārstrādātājiem lauksaimniecības produktiem.
(2)
Grozījumi 3. protokolā izdarīti ar protokolu, ar ko pielāgo tirdzniecības aspektus Eiropas nolīgumā starp Eiropas Kopienām un Rumāniju (4), kas apstiprināts ar Lēmumu 98/626/EK. Ar to paredz gada tarifu kvotu atvēršanu dažām Rumānijas izcelsmes precēm. Ar Komisijas 2004. gada 23. decembra Regulu (EK) Nr. 2244/2004 par tarifu kvotas atvēršanu 2005. gadam dažu preču importam Eiropas Savienībā, kas ražotas, pārstrādājot lauksaimniecības produktus, kuru izcelsme ir Rumānijā (5), tika atvērta tarifu kvota attiecībā uz 2005. gadu.
(3)
Ar EK un Rumānijas Asociācijas padomes Lēmumu (6) ir izdarīti grozījumi Eiropas nolīguma 3. protokolā. Šis lēmums paredz pilnīgu vai pakāpenisku tirdzniecības liberalizāciju attiecībā uz dažiem pārstrādātiem lauksaimniecības produktiem un jaunas tarifu kvotas dažiem citiem produktiem. Tas stājas spēkā 2005. gada 1. decembrī.
(4)
Minēto iemeslu dēļ jāpārtrauc piemērot attiecībā uz 2005. gadu atvērtās kvotas un jāatver citas kvotas attiecībā uz 2005. un 2006. gadu. Saskaņā ar EK un Rumānijas Asociācijas padomes Lēmumu Nr. …/…/EK jaunās tarifu kvotas attiecībā uz 2005. gadu jāsamazina proporcionāli to mēnešu skaitam, kas pagājuši līdz minētā lēmuma spēkā stāšanās dienai.
(5)
Saskaņā ar Padomes 2005. gada 27. jūnija Lēmumu par nostāju, kas Kopienai ir jāieņem Asociācijas padomē, kura izveidota ar Eiropas nolīgumu starp Eiropas Kopienām un to dalībvalstīm, no vienas puses, un Rumāniju, no otras puses, par to pārstrādāto lauksaimniecības produktu tirdzniecības režīma uzlabošanu, kas noteikti 3. protokolā Eiropas nolīgumam starp Eiropas Kopienām un Rumāniju, tarifu kvotas, kas noteiktas EK un Rumānijas Asociācijas padomes Lēmuma Nr. 3 III pielikumā, Komisijai jāpārvalda, ievērojot 308.a, 308.b un 308.c pantu Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (7).
(6)
Šajā regulā paredzētie pasākumi ir saskaņā ar atzinumu, ko sniegusi pārvaldības komiteja, kura nodarbojas ar horizontālajiem jautājumiem, kas saistīti ar I pielikumā neminētu pārstrādātu lauksaimniecības produktu tirdzniecību,
IR PIEŅĒMUSI ŠO REGULU.
1. pants
Kopienas tarifu kvotas pielikumā minētajām Rumānijas izcelsmes precēm attiecībā uz 2005. gadu ir atvērtas no 2005. gada 1. decembra līdz 31. decembrim un attiecībā uz 2006. gadu - no 2006. gada 1. janvāra līdz 31. decembrim.
2. pants
Šīs regulas 1. pantā minētās tarifu kvotas pārvalda saskaņā ar Regulas (EEK) Nr. 2454/93 308.a, 308.b un 308.c pantu.
3. pants
Padomes Regulu (EK) Nr. 2244/2004 atceļ no dienas, kas noteikta 4. panta otrajā daļā.
4. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 1. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 6. decembrī

Labels: 3
17
18
6